标题：史记集解序
简介
《史记集解》是裴骃写的一本关于注释《史记》的书。此外，裴骃还写了一篇《史记集解序》。
原文
【索隐】骃字龙驹，河东闻喜人。宋中郎外兵曹参军。父松之字世期，太中太夫，注《三国志》。《宋书》父子同传。【正义】裴骃采九经诸史并《汉书音义》及众书之目，而解《史记》，故题《史记集解序》。序，绪也。孙炎去：谓端绪也，孔子作《易序卦》，子夏作《诗序》，序之义其来尚矣。【考证】诸本裴骃上有宋中郎外兵曹参军七字。游王本止署裴骃二字，今从之。钱大昕曰：索隐序称外兵参军，后序称外兵郎，互有不同。考《隋书·经籍志》：《史记》八十卷，宋南中郎外兵参军骃撰，又《宋书》、《南史》本传俱云“南中郎参军”。盖龙驹为南中郎府之外兵参军。宋齐之世，四中郎将，皆以皇子为之，得开府置官属，外兵其一曹也。南中郎者，所仕府之名。外兵者，所署曹之名。参军则其职也。中郎之上，当有南字。索隐后序，称外兵郎，则误甚矣。
班固有言曰。【索隐】固撰《汉书》，作司马迁传，评其作《史记》所采之书，兼论其得失，故裴骃此序，先引之为说也。案固字孟坚，扶风人。后汉明帝时，仕至中护军，祖穉广川太守，父彪徐令，续太史公书也。司马迁【正义】字子长，左冯翊人。汉武帝时，为太史令，撰《史记》百三十篇。父谈亦为太史令。据左氏、国语，【索隐】仲尼作春秋经，鲁史左丘明作传，合三十篇，故曰《左氏传》。《国语》亦丘明所撰，上起周穆五，下讫敬王，其诸侯之事，起鲁庄公，迄春秋末，凡二十一篇。采世本、战国策，【索隐】刘向云：《世本》，古史官明于古事者之所记也，录黄帝已来帝王诸侯，及卿大夫系谥名号，凡十五篇也。《战国策》，高诱云：六国时纵横之说也，一曰短长书，亦曰《国事》。刘向撰为三十三篇，名曰《战国策》。案此是班固取其后名而书之，非迁时已名《战国策》也。述楚汉春秋，【索隐】汉太中大夫楚人陆贾所撰，记项氏与汉高祖初起，及说惠文间事。接其后事，讫于天汉。【索隐】武帝年号，言太史公所记，讫至武帝天汉之年也。其言秦、汉详矣。至于采经摭传，【索隐】案字书，摭，拾也，音之赤反。分散数家之事，甚多疏略。或有抵捂。【索隐】抵，音丁礼反。捂，音吾故反。抵者触也，捂亦斜相抵触之名。案今屋梁上斜柱曰柱捂，是也。直触横触皆曰抵，余触谓之捂，下触谓之抵。抵捂，言其参差也。以言彼此二文同出一家，而自相乖舛也。亦其所涉猎者广博，贯穿经传，驰骋古今上下数千载间，斯已勤矣。【正义】言作史记，采经传百家之事，上下二千余年，此其甚勤于撰录也。又其是非颇谬于圣人。【索隐】圣人，谓周公孔子也，言周也之教，皆宗儒尚德，今太史公乃先黄老崇势利，是谬于圣人也。【正义】太史公《史记》，各显六家之宗。黄老、道家之宗，六经，儒家之首。序游侠则退处士，远货殖则崇势利。处士贱贫，原宪非病，夫作史之体，务涉多时，有国之规，备陈臧否，天人地理，咸使该通，而迁天纵之才，述作无滞，故异周孔之道。班固诋之，裴骃引序，亦通人之蔽也。而固作《汉书》，与《史记》同者五十余卷，谨写史记，少加异者，不弱即劣，何更非剥《史记》？乃是后士妄非前贤，又《史记》五十二万六千五百言，叙二千四百一十年事，《汉书》八十一万言，叙二百二十五年事。司马迁引父致意，班固父修而蔽之，优劣可知矣。论大道，则先黄、老而后六经，【正义】大道者，皆禀乎自然，不可称道也，道在天地之前，先天地生，不知其名，字之曰道，黄帝老子，遵崇斯道，故太史公论大道，须先黄老而后六经。序游侠，则退处士而进奸雄，【索隐】游侠，谓轻死重义如荆轲豫让之辈也。游，从也行也。侠，挟也持也。言能相从游行挟持之事。又曰：同是非曰侠也。【正义】奸雄，奸猾雄豪之人。述货殖，【正义】殖，生也。言货物滋生也。则崇执利【正义】趋利之人。而羞贫贱。此其所蔽也。【正义】此三者是司马迁不达理也。【考证】冯班曰：“游侠货殖之传，词旨激扬，有为而言之，其志有可伤者。孟坚之言，未免深文，至于先黄老后六经，自是史谈所论，谈当文景之后，尚黄、老者随时也，至迁则不然矣。老子与韩非同传，仲尼为世家，自序言礼以节人云云，止言六经，不及黄、老，父子自不同。班孟坚、杨子云，言无分别，盖未审耳。”然自刘向、杨雄博极群书。皆称迁有良史之才，服其善序事理，辩而不华，质而不俚。【索隐】俚，音里。刘德曰：俚即鄙也。崔浩云“世有鄙俚之语，则俚亦野也俗也。不俚，谓词不鄙朴也。其文直，其事核。不虚美，不隐恶。故谓之实录。【考证】以上《汉书·司马迁传》賛。骃以为固之所言，世称其当。【正义】骃，音因。当，音西浪反。裴骃以班固所论司马迁《史记》是非，世人称班固之言。虽时有纰缪，【索隐】纰，音匹之反。纰犹错也，亦作悂。字书云：织者两丝同齿曰悂。缪亦与谬同。实勒成一家。【正义】虽有小纰缪，实编勒成一家之书矣。总其大较，【索隐】较，音角，较犹略也，则大较犹言大略也。【正义】较，犹明也。信命世之宏才也。【索隐】案《孟子》云：五百年之间，必有名世者。赵岐曰：名世，次圣之才，物来能名，正一世者，生于圣人之间也。此言命者名也，言贤人有名于世也，宏才、大才，谓史迁也。考较此书，文句不同，有多有少，莫辩其实。而世之惑者，定彼从此，是非相贸，真伪舛杂。【正义】贸，音茂。舛，音昌转反。言之迷惑浅识之人，或定彼从此本，更相贸易，真伪杂乱，不能辩其是非。故中散大夫东莞徐广，研核众本，为作音义。【正义】作音义十三卷，裴骃为注，散入百三十篇。具列异同，兼述训解，【正义】徐作音义，具列异同之本，兼述训解释也。麤有所发明。而殊恨省略。【索隐】殊，绝也。《左传》曰：斩其木不殊。言绝恨其所撰大省略也。【正义】省，音山景反。【考证】王鸣盛曰：考《宋书》五十五卷徐广本传云，字野民，东莞姑幕人，云云。此传叙述颇详，并不言广注《史记》。《晋书》八十二卷本传、《南史》三十三卷本传并同，盖偶然漏略。聊以愚管【索隐】案东方朔云，以管窥天，以蠡测海，皆喻小也，然此语本出庄子文，今云愚管者是骃谦言已愚陋管见，所诚不能远大也。增演徐氏。【正义】演，音羊善反。增，益也。言裴骃更增益演徐氏之说。采经传百家，并先儒之说，【正义】采，取也。或取传说，采诸子百家，兼取先儒之义，先儒谓孔安国、郑玄、服虔、贾逵等是也，言百家，广其非一。豫是有益，悉皆抄内，【正义】竝采经传之说，有裨益《史记》，尽抄内其中。抄，音楚交反。删其游辞，取其要实。【正义】删，音师颜反。删，除也。去经传诸家浮游之辞，取其精要之实。或义在可疑，则数家兼列。【正义】数家之说不同，各有道理，致生疑惑，不敢偏弃，故皆兼列。汉书音义，称臣瓒者，莫知氏姓。【索隐】案即傅瓒，而刘孝标以为于瓒，非也。据何法盛《晋书》，于瓒以穆帝时为大将军诛死，不言有注《汉书》之事，又其注《汉书》，有引禄秩令及茂陵书，然彼二书亡于西晋，非于所见也。必知是傅瓒者，案《穆天子传》目录云：傅瓒为校书郎，与荀勗同校定《穆天子传》，即当西晋之朝，在于之前，尚见茂陵等书。又称臣者，以其职典秘书故也。瓒，音残岸反。【考证】洪颐煊曰：臣瓒刘昭续《汉志》补注，刘孝标《类苑》，《杜氏通典》，俱作于瓒。《史记索隐》李善文选注，俱作傅瓒。郦道元《水经注》又作薛瓒，颜氏《汉书叙例》，不载薛瓒之说。今直云瓒曰。又都无姓名者，但云汉书音义。【正义】《汉书音义》中有全无姓名者，裴氏注《史记》直云《汉书音义》，案大颜以为无名义，今有六卷，题云孟康，或云服虔，盖后所加，皆非其实，未详指归也。时见微意，有所裨补。【正义】见，音贤见反。裨，音卑，又音频移反。裨，益也。裴氏云，时见己之微意，亦有所补益也。譬嘒星之继朝阳，【索隐】嘒，微小貌也。《诗》云：嘒彼小星，三五在东。言众无名微小之星，各随三心五噣，出在东方，亦能继朝阳之光。嘒，音火慧反。朝阳，晶也。嘒星继朝阳，喻己浅薄而注《史记》也。飞尘之集华岳。【正义】西岳华山，极高大。裴氏自喻才藻轻小，如飞尘之集华岳，亦能成其高大。《管子》云：海不辞水，故能成其大；山不辞土，故能成其高。华，亦胡化反，又如字。【考证】二句谦辞，《正义》亦能成其高大六字可削。以徐为本。【正义】徐广《音义》，辨诸家异同，故以徐为本也。号曰集解。未详则阙弗敢臆说。【正义】有未详审之处，则阙而不论，不敢以胷臆之中而妄解说也。人心不同，【正义】言人心既不同，所见亦殊别也。闻见异辞。【正义】耳闻目见，心意既乖，其辞所以各异也。班氏所谓疏略抵捂者，依违悉辩也。【正义】耳闻止见，心意既乖，其辞所以各异也。班氏所谓疏略抵捂者，依违悉辩也。【索隐】裴氏言今或依违不敢复更辩明之也。案周公世家叙传曰：依之违之，周公绥之也。愧非胥臣之多闻，【索隐】晋大夫曰季，名曰胥臣，案《国语》称晋文公使赵衰为卿，辞曰：栾枝贞慎，先轸有谋，胥臣多闻，皆可以为辅。又胥臣对文公，黄帝二十五子，及屯豫皆八等事，是多闻也。子产之博物。【索隐】郑卿公孙侨字子产，案《左氏传》，子产聘晋，言晋侯之疾，非实沈台骀之祟，乃说饮食哀乐，及内官司不及同姓则能生疾。晋侯闻子产之言曰，博物君子也。妄言末学，芜秽旧史。岂足以关诸畜德。庶贤无所用心而已。【索隐】关，预也。畜德，谓积德多学之人也。裴氏谦言已，今此《集解》，岂足关预于积学多识之士乎？正是冀望圣暴风骤雨，胜于饱食终日无所用心，愈于论语不有博弈者乎之人耳。【考证】庶，几也，言区区编摩，亦胜群居终晶无所用以之人耳，索隐聩聩。[1]
注意：【索隐】，【正义】，【考证】后面的文字是后人的注释，不是序的原文。
作者简介
裴骃，裴松之的儿子，字龙驹，河东闻喜（今山西闻喜）人。继承家学，博览宏识，亦以注史著称于世。司马迁的《史记》被誉为“史家之绝唱，无韵之《离骚》”，裴骃为《史记》作注而垂名于中国史坛。他反复研究《史记》，“服其善序事理，辩而不华，质而不俚，其文直，其事秋，不虚美，不隐恶，故谓之实录”。他博采经传百家及先儒学说，凡对作注有所裨益，便广而录之；凡所注引，务必去其浮言游辞，取其精旨要义；如各家说注不同，则兼收并蓄，不肯偏弃；如有未详之处，宁缺不议，不凭臆想，妄加解说。终于写成《史记集解》八十卷不朽之作，成为现存最早的《史记》注本。与唐司马贞《史记索引》、张守节《史记正义》合称“史记三家注”。[2]